CELEX: 62019TN0790
Language: et
Date: 2019-11-13 00:00:00
Title: kohtuasi T-790/19: 13. novembril 2019 esitatud hagi – Novolipetsk Steel versus komisjon

13.1.2020   
            
            
               ET
            
            
               Euroopa Liidu Teataja
            
            
               C 10/49
            
         
      13. novembril 2019 esitatud hagi – Novolipetsk Steel versus komisjon
      (kohtuasi T-790/19)
      (2020/C 10/60)
      Kohtumenetluse keel: inglise
      
         Pooled
      
      
         Hageja: Novolipetsk Steel PAO (Lipetsk, Venemaa) (esindajad: advokaadid P. Vander Schueren ja E. Gergondet)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada hagejat puudutavas osas komisjoni rakendusmääruse (EL) 2019/1382 (1) artikkel 1;
               
            
                  —
               
               
                  jätta kooskõlas ELTL artikli 264 teise lõiguga kehtima vaidlustatud määruse tagajärjed, kuni kostja võtab vastu meetmed Üldkohtu otsuse täitmiseks;
               
            
                  —
               
               
                  mõista käesoleva menetlusega seotud hageja kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et kostja pädevusse ei kuulunud erineva suurusega dumpinguvastaste tollimaksude kehtestamine, mis olenesid sellest, kas vastavalt kaitsemeetmetele kehtivad kontingendid olid ära kasutatud, ning sellega on ta rikkunud määruse (EL) 2015/477 („ühismõju määrus“) (2) artikli 1 lõiget 1 ja määruse (EL) 2016/1036 („dumpinguvastane alusmäärus“) (3) artikli 9 lõiget 5.
               
            
                  2.
               
               
                  Teine väide, et kostja tegi ilmse hindamisvea ning rikkus seeläbi ühismõju määruse artikli 1 lõiget 1 ja dumpinguvastase alusmääruse artikli 9 lõiget 5, kui ta muudab dumpinguvastaseid meetmeid alles pärast seda, kui vastavalt kaitsemeetmetele kehtivad kontingendid on ära kasutatud.
               
            
         (1)  Komisjoni 2. septembri 2019. aasta rakendusmäärus (EL) 2019/1382, millega muudetakse teatavaid määrusi, millega kehtestatakse dumpingu- või subsiidiumivastased meetmed kaitsemeetmete kohaldamisalasse kuuluvate teatavate terasetoodete suhtes (ELT L 227, 3.9.2019, lk 1).
      
         (2)  Euroopa Parlamendi ja nõukogu 11. märtsi 2015. aasta määrus (EL) 2015/477 meetmete kohta, mida liit võib kohaldada seoses dumpingu- või subsiidiumivastaste meetmete ja kaitsemeetmete ühismõjuga (ELT L 83, 27.3.2015, lk 11).
      
         (3)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT L 176, 30.6.2016, lk 21).